29/12/2022 | Administración LocalMunicipal
Melide
Bases xerais que deben rexer a convocatoria excepcional de estabilización de emprego temporal de longa duración establecidos na disposición adicional sexta e no artigo 2 da lei 20/2021, do 28 de decembro

A Xunta de Goberno Local en sesión que tivo lugar o 6 de outubro de 2022 acordou, entre outros, aprobar as bases xerais que deben rexer a convocatoria excepcional de estabilización de emprego temporal de longa duración polos sistemas de concurso e de concurso-oposición establecidos na disposición adicional sexta e no artigo 2 da lei 20/2021, do 28 de decembro. A Xunta de Goberno Local o día 23 de decembro de 2022 acorda a corrección de erros do punto 3 da XGL do día 6 de outubro do 2022 de asunto: cobertura das prazas incluídas na oferta de emprego público para a estabilización do emprego temporal, aprobada por acordo da XGL do 26/05/22 (BOP a coruña 31/05/2022 núm.102) mediante os procesos establecidos no art.2 e na disposición adicional sexta da lei 20/2021, do 28 de decembro, de medidas urxentes para a redución da temporalidade no emprego público: aprobación bases xerais que deben rexer a convocatoria, quedando as bases como segue: É obxecto das presentes bases a regulación dos aspectos comúns para a convocatoria polo sistema de concurso, daquelas prazas que reunindo os requisitos establecidos no art.2.1 da Lei 20/2021, estiveron ocupadas con carácter temporal de forma ininterrompida con anterioridade ao 1 de xaneiro de 2016, así como a para a convocatoria polo sistema de concurso-oposición das prazas de natureza estrutural que, estando dotadas orzamentariamente, estiveron ocupadas de forma temporal e ininterrompidamente polo menos nos tres anos anteriores ao 31 de decembro de 2020, de conformidade co establecido na Disposición Adicional Sexta e no art.2 da citada lei de medidas urxentes para a redución da temporalidade no emprego público respectivamente e en execución da Oferta de emprego público para a estabilización de emprego temporal aprobada por acordo da Xunta de Goberno Local en sesión extraordinaria e urxente celebrada o día 26/05/2022 (BOP A Coruña 31/05/2022 núm.102): TOTAL PRAZAS: 29 No non previsto nestas bases, será de aplicación o texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro; a Lei 7/1985, de 2 de abril, Reguladora das Bases do Réxime Local; o texto refundido das disposicións legais vixentes en materia de Réxime Local aprobado por Real Decreto Lexislativo 781/1986, do 18 de abril; e o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado por Real Decreto 364/1995, do 10 de marzo, con carácter supletorio. Para poder participar nos procesos selectivos será necesario reunir os seguintes requisitos, de acordo co establecido no artigo 56 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, do 30 de outubro; a) Ter a nacionalidade española sen prexuízo do disposto no artigo 57 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, do 30 de outubro. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. Só por lei poderá establecerse outra idade máxima, distinta da idade de xubilación forzosa, para o acceso ao emprego público. d) Non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao empregado público. e) Posuír a titulación esixida. f) Ter abonado a taxa que corresponda á praza á que se opta, conforme ao establecido na Ordenanza Fiscal núm.24 do Concello de Melide reguladora da taxa polos documentos que expida ou de que entenda a administración ou as autoridades municipais. g) Estar en posesión, ou en condicións de obtelo antes do remate do prazo de presentación de solicitudes, do CELGA que corresponda, ou acreditación do coñecemento de lingua galega equivalente, de acordo co indicado nas bases específicas. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o dito coñecemento da Lingua Galega, ou estar en condicións de obtelo dentro do prazo de presentación de solicitudes, deberán realizar unha proba específica de coñecemento de lingua galega. Estes requisitos deberán posuírse como data límite o último día do prazo de presentación de instancias.4.1. FORMA Quen desexe tomar parte das probas selectivas cursarán a solicitude segundo modelo normalizado que estará a disposición dos interesados/as nas dependencias administrativas, na sede electrónica e na páxina web do Concello de Melide dirixida ao titular da Alcaldía- Presidencia deste Concello, conforme ao ANEXO que se incorporará ás correspondentes bases específicas, especificando claramente a praza á que se opta e manifestando que se reúnen todos e cada un dos requisitos esixidos na Base 3ª, referidos sempre á data de expiración do prazo de presentación de instancias.4.2 PRAZO E LUGAR DE PRESENTACIÓN As solicitudes presentaranse no Rexistro Electrónico Xeral deste Concello (praza do Convento 5, 15800, Melide) ou nalgún dos lugares previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de vinte días hábiles contados a partir do día seguinte ao da publicación do anuncio da convocatoria no Boletín Oficial do Estado. As bases íntegras publicaranse no Boletín Oficial da Provincia e na sede electrónica deste Concello dirección https://sede.concellodemelide. gal e, no seu caso, no Taboleiro de Anuncios, inseríndose un extracto da convocatoria no Boletín Oficial do Estado. Os datos persoais incluídos na solicitude de participación serán tratados unicamente para a xestión do proceso selectivo, é dicir para a práctica das probas de selección e as comunicacións que deban realizarse. Cando sexa necesario publicar un acto administrativo que conteña datos persoais publicarase da forma que determina a disposición adicional sétima da Lei Orgánica 3/2018, de 5 de decembro, de Protección de Datos Persoais e garantía dos dereitos dixitais. O Concello será o responsable do tratamento destes datos.4.3 DOCUMENTACIÓN As solicitudes deberán ir acompañadas da seguinte documentación orixinal ou copia: · DNI ou pasaporte. · Os/as aspirantes que non posúan a nacionalidade española e teñan dereito a participar deberán presentar copia do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir a expensas ou estar a cargo do nacional doutro Estado co que teñan o dito vínculo. · Titulación esixida nas bases. · Carta de autoliquidación da taxa, cos datos do/a aspirante e praza á que opta xunto co xustificante do seu pagamento. En ningún caso a presentación pago da taxa por dereitos de exame suporá a substitución do trámite de presentación de instancia. A fin de proceder ao pago deberá solicitarse previamente a carta de autoliquidación: * Por teléfono ao Concello de Melide 981505003 (extensión 3) * No email: intervención@concellodemelide. gal achegando fotocopia do DNI e a praza da proba selectiva. * De forma presencial nas oficinas municipais. O pagamento da taxa pode realizase: * En calquera caixeiro automático da entidade bancaria Abanca ou Caixabank (pago de recibos) * Na Sede electrónica do Concello de Melide (https://sede.concellodemelide. gal > pago de tributos on line) * Nas oficinas municipais do Concello de Melide. Excepcionalmente poderase admitir xustificante de xiro postal ou transferencia bancaria. Aspirantes inscritos como demandantes de emprego cando menos 1 mes antes de presentar a solicitude de participación nas probas selectivas. Conforme ao establecido na Ordenanza Fiscal núm.24 do Concello de Melide reguladora da taxa polos documentos que expida ou de que entenda a administración ou as autoridades municipais, regúlase unha bonificación do 50% da taxa por participación en probas selectivas de persoal para aqueles aspirantes inscritos como demandantes de emprego cando menos 1 mes antes de presentar a solicitude de participación nas probas selectivas. Os/as aspirantes que se atopen nesta situación deberán achegar no momento de solicitar a carta de autoliquidación, a documentación acreditativa, de ser demandante de emprego cando menos 1 mes antes de presentar a solicitude de participación nas probas selectivas. A falta de pagamento dos dereitos de exame, dentro do prazo de presentación de instancias, non poderá ser obxecto de emenda, determinando a exclusión do/a aspirante, sen que no prazo de alegacións se permita emendar a falta. · Acreditación de coñecemento de lingua galega: Celga que corresponda, ou acreditación do coñecemento de lingua galega equivalente, de acordo co indicado nas bases específicas. · Relación dos méritos alegados para a súa baremación segundo a orde de baremación establecida en cada un dos apartados. · Documentación acreditativa dos méritos alegados na instancia: Deberá/n achegarse o/s certificado/s do organismo ou ente competente dos servizos prestados a respecto da experiencia alegada e os títulos que acrediten a formación recibida ou impartida, así como das titulacións académicas e capacitacións profesionais. Expirado o prazo de presentación de instancias, a Alcaldía ditará resolución no prazo máximo dun mes, declarando aprobada a lista provisional de admitidos e excluídos, con indicación das causas de exclusión en cada caso. Na devandita resolución, que se publicará no Boletín Oficial da Provincia e na sede electrónica deste Concello: sede. concellodemelide. gal e, no seu caso, no Taboleiro de Anuncios, para maior difusión, sinalarase un prazo de dez días hábiles para emenda. Transcorrido o prazo de emenda, pola Alcaldía aprobarase a lista definitiva de aspirantes admitidos e excluídos, que se publicará no Boletín Oficial da Provincia e na sede electrónica deste Concello: sede. concellodemelide. gal. Igualmente, na mesma resolución, farase constar a designación nominal do Tribunal e a data na que se constituirá para proceder á valoración dos méritos dos/das aspirantes. Todas as publicacións posteriores faranse a través do taboleiro de anuncios da sede electrónica do Concello de Melide. O Tribunal cualificador será nomeado de conformidade co establecido nos art.55.2 e 60 do texto refundido da Lei do Estatuto Básico do Empregado Público, aprobado por Real Decreto Lexislativo 5/2015, de 30 de outubro, e obedecerá á seguinte composición: - Presidente/a: que terá voto de calidade: un/ha funcionario/a de carreira ou persoal laboral fixo con titulación igual ou superior á esixida para o ingreso, titular e suplente, designados pola Alcaldía. - Secretario/a: un/ha funcionario/a de carreira ou persoal laboral fixo con titulación igual ou superior á esixida para o ingreso, titular e suplente, designados pola Alcaldía. - Vogais: Tres funcionarias/os de carreira ou persoal laboral fixo con titulación igual ou superior á esixida para o ingreso, titulares e suplentes, designadas/os pola Alcaldía A designación nominativa do Tribunal Cualificador será determinada na resolución da Alcaldía pola que se aprobe a lista definitiva de candidatos admitidos y excluídos, que será publicada nos termos xa sinalados, a fin de posibilitar a potencial recusación/abstención dos membros do Tribunal, de conformidade co establecido nos art.23 e 24 da Lei 40/2015, de 1 de outubro, do Réxime Xurídico do Sector Público. Todas as publicacións posteriores faranse a través do taboleiro de anuncios da sede electrónica do Concello de Melide. O Tribunal non poderá constituírse nin actuar sen a asistencia, cando menos, de tres dos seus membros. En todo caso, será preceptiva a asistencia do/a Presidente/a e do/a Secretario/a, titular ou suplente. Todos os membros do Tribunal terán voz e voto. O Tribunal resolverá por maioría de votos dos seus membros presentes tódalas dúbidas e propostas que xurdan na aplicación das normas contidas nestas bases, estando autorizado para resolver cantas dúbidas poidan presentarse e para adoptar os acordos que garantan a boa orde da convocatoria, en todo o non previsto polas presentes bases e a normativa aplicable. Así mesmo o Tribunal poderá dispoñer da incorporación aos seus traballos de asesores especialistas para as probas correspondentes dos exercicios que xulgue oportuno, limitándose os asesores aprestar a colaboración nas súas especialidades técnicas. Os membros do Tribunal deberán absterse cando concorran as circunstancias previstas no artigo 23 da Lei Lei 40/2015, do 1 de outubro, do réxime xurídico do sector público. Para estes efectos deberán notificar esta circunstancia á autoridade convocante. Os aspirantes poderán recusalos cando concorran algunha das devanditas circunstancias ou cando realizasen tarefas de preparación de aspirantes a probas selectivas de acceso á función pública nos cinco anos anteriores a esta convocatoria. As resolucións dos tribunais vinculan a Administración, sen prexuízo de que esta, no seu caso poda proceder á súa revisión, conforme co disposto no artigo 106 da Lei 39/2015, de 1 de outubro, do procedemento administrativo común das administracións públicas. Os membros concorrentes ás sesións terán dereito á percepción por asistencias, de acordo co establecido nos art.1.1 d), 27.1b), 29, 30 e Anexo IV do Real Decreto 462/2002, do 24 de maio, sobre indemnizacións por razón do servizo.7.1 Procesos derivados da Disposición Adicional Sexta da Lei 20/2021 De ser o caso, con carácter previo a proceder á valoración dos méritos, se realizará, nese mesmo día, a proba de coñecemento de galego. A tal fin, se sinalará na mesma resolución a hora e lugar de realización da proba O sistema de selección será o de concurso de valoración de méritos acreditados polos aspirantes, sendo a puntuación máxima de 100 puntos conforme ao seguinte baremo: - Servizos prestados no corpo, escala, categoría ou equivalente da entidade local convocante en calidade de persoal temporal. Puntuación: 0,94 puntos por mes completo ou fracción superior a 15 días. - Servizos prestados noutros corpos, escalas, categorías ou equivalentes da entidade local convocante en calidade de persoal temporal. Puntuación: 0,22 puntos por mes completo ou fracción superior a 15 días. - Servizos prestados en corpos, escalas, categorías ou equivalentes doutras Administracións Públicas, (distintas da entidade local convocante) en calidade de persoal temporal. Puntuación: 0,30 puntos por mes completo ou fracción superior a 15 días. - Servizos prestados no resto do sector público en calidade de persoal temporal. Puntuación: 0,06 puntos por mes completo o fracción superior a 15 días. Enténdese por servizos prestados na Administración pública e resto do sector público os que derivan dunha contratación laboral, condición de persoal funcionario de carreira ou interino en calquera das súas modalidades. A experiencia profesional avaliable é aquela que pode ter a consideración de traballo efectivo na situación de servizo activo ou equivalente pero tamén períodos de excedencia por coidado de familiares, violencia de xénero, servizos especiais e/ou excedencia forzosa. Valoraranse a realización de cursos homologados polas diferentes Administracións Públicas, ou outras entidades do sector público, ou os realizados no ámbito da formación para o emprego ou os acordos de formación continua, recibidos e ou impartidos, cuxo contido estea directamente relacionado coas funcións propias da praza obxecto da convocatoria, así como os considerados transversais polo seu interese para todos os postos como os de coñecemento da lingua galega, os relacionados coa prevención, cos dereitos e deberes dos empregados públicos, coa igualdade, a protección de datos, a atención ao cidadán, a protección do medio ambiente desde o ámbito laboral e os de contido de ofimática entre outros. Pola asistencia, debidamente xustificada, a cursos de formación, académica e complementaria, e perfeccionamento, homologados, acreditados, convocados, impartidos ou realizados pola Comisión de Formación Continuada do Ministerio de AAPP ou pola mesma Comisión Autonómica, por Administracións Públicas, Universidades, INEM, Colexios Profesionais ou Organizacións Sindicais, sempre que teñan contidos relacionados cas funcións propias da categoría. · Menos de 10 horas de duración: 1,00 puntos. · De 10 a 39 horas de duración: 2,00 puntos. · De 40 a 49 horas de duración: 3,00 puntos. · De 50 horas ou máis: 4,00 puntos. · Por cada celga superior ao requirido nas bases específicas:1 punto · Linguaxe administrativo medio: 1,5 puntos. · Linguaxe administrativo superior: 2,00 puntos. Por cada titulación académica de nivel igual ou superior ao nivel requirido para o acceso ao proceso selectivo de estabilización: 0.20 ata un máximo de 1 punto. Os méritos que se aleguen deberan posuírse na data en que remate o prazo de presentación de instancias, computándose, en calquera caso, ate dita data. Tan só serán valorados os méritos que se aleguen e xustifiquen documentalmente coa presentación da instancia, sen que sexa admisible a concesión de prazo ningún para emendar posteriormente a falta de alegación e proba de méritos.7.2.1 O sistema de selección será o de concurso-oposición, que se desenvolverá en dúas fases: Na fase de concurso, que en ningún caso terá carácter eliminatorio, valoraranse os seguintes méritos: - Servizos prestados no corpo, escala, categoría ou equivalente da entidade local convocante en calidade de persoal temporal: 0,43 puntos por mes completo ou fracción superior a 15 días. - Servizos prestados noutros corpos, escalas, categorías ou equivalentes da entidade local convocante en calidade de persoal temporal: 0,1 puntos por mes completo ou fracción superior a 15 días - Servizos prestados en corpos, escalas, categorías ou equivalentes doutras Administracións Públicas (distintas da entidade local convocante) en calidade de persoal temporal: 0,14 puntos por mes completo ou fracción superior a 15 días - Servizos prestados no resto do sector público en calidade de persoal temporal: 0,03 puntos por mes completo ou fracción superior a 15 días. - Cursos de formación: puntuación máxima: 3 puntos Valoraranse a realización de cursos homologados polas diferentes Administracións Públicas, ou outras entidades do sector público, ou os realizados no ámbito da formación para o emprego ou os acordos da formación continua cuxo contido estea directamente relacionado coas funcións propias da praza obxecto da convocatoria, e os considerados transversais polo seu interese para todos os postos como os de coñecemento da lingua galega, os relacionados coa prevención, cos dereitos e deberes dos empregados públicos, coa igualdade, a protección de datos, a atención ao cidadán, a protección do medio ambiente desde o ámbito laboral e os de contido ofimática, entre outros. Pola asistencia, debidamente xustificada, a cursos de formación, académica e complementaria, e perfeccionamento, homologados, acreditados, convocados, impartidos ou realizados pola Comisión de Formación Continuada do Ministerio de AAPP ou pola mesma Comisión Autonómica, por Administracións Públicas, Universidades, INEM, Colexios Profesionais ou Organizacións Sindicais, sempre que teñan contidos relacionados cas funcións propias da categoría. · Menos de 10 horas de duración: 0,10 puntos. · De 10 a 39 horas de duración: 0,20 puntos. · De 40 a 49 horas de duración: 0,30 puntos. · De 50 horas ou máis: 0,50 puntos. · Por cada celga superior ao requirido nas bases específicas:1 punto · Linguaxe administrativo medio: 1,5 puntos. · Linguaxe administrativo superior: 2,00 puntos. Os méritos que se aleguen deberan posuírse na data en que remate o prazo de presentación de instancias, computándose, en calquera caso, ate dita data. Tan só serán valorados os méritos que se aleguen e xustifiquen documentalmente coa presentación da instancia, sen que sexa admisible a concesión de prazo ningún para emendar posteriormente a falta de alegación e proba de méritos. A fase de oposición, que en ningún caso terá carácter eliminatorio, consistirá no desenvolvemento dun exame tipo test, cuxo contido será determinado polo Tribunal cualificador, de entre os temas que se incluirán como Anexo nas correspondentes bases específicas, de 30 preguntas con catro respostas alternativas, sendo só unha delas a correcta, nun tempo máximo de 60 minutos, sen que penalicen as respostas en branco nin as erróneas. Publicaranse previamente na sede electrónica e na páxina web do Concello de Melide baterías indeterminadas de preguntas das que se extraerán as contidas na proba.7.2.2 Aqueles aspirantes que non acrediten a titulación de nivel Celga que corresponda ou acreditación do coñecemento da lingua galega de acordo co indicado nas bases específicas, deberán realizar, a PROBA DE COÑECEMENTO DE GALEGO que se regula na base posterior. Esta proba realizarase no mesmo día e con carácter previo a proceder á valoración dos méritos. A tal fin, na mesma resolución pola que se faga constar a data na que se constituiría o Tribunal para proceder á valoración dos méritos, farase constar a hora e lugar de realización desta proba. A proba será de carácter obrigatorio e eliminatorio, cualificarase de APTO/NON APTO consistirá nunha proba oral que acredite a capacidade de comunicación en galego coa cidadanía cunha duración máxima de 30 minutos. Quedan exceptuados da realización deste exercicio, aqueles aspirantes que acrediten a titulación de nivel Celga que corresponda ou acreditación do coñecemento de lingua galega equivalente de acordo co indicado nas bases específicas.9.1 Finalizado o proceso selectivo o Tribunal publicará na sede electrónica e no Taboleiro de Anuncios deste concello, a relación de candidatos/as por orde decrecente da puntuación obtida, coa indicación da puntuación acadada, así como, de ser o caso, a cualificación de APTO/NON APTO daqueles/as candidatos/as que realizasen a proba de galego. No suposto de empate nas puntuacións totais finais de dous ou máis aspirantes, este resolverase tendo en conta os seguintes criterios na seguinte orde e sucesivamente: 1º Estar ocupando unha das prazas obxecto da convocatoria.2º Estar ocupando unha praza da mesma categoría que a convocada na administración convocante.3º Estar ocupando unha praza de distinta categoría que a convocada na administración convocante.4º Antigüidade total acumulada en calquera das Administracións Públicas.5º.- O/a aspirante de maior idade.9.2.- O Tribunal non poderá aprobar nin declarar que superaron a selección un número superior de aspirantes ao do posto convocado. Calquera proposta de aprobados que contraveña ó anteriormente establecido será nula de pleno dereito.9.3.- O Tribunal elevará a proposta ademais da acta da sesión, á Alcaldía para que proceda á resolución do expediente de selección de persoal e o nomeamento.9.4.- Será de aplicación o establecido no artigo 61.8 do TREBEP. No caso de renuncia, falecemento, falta de xustificación dos requisitos para o nomeamento, incapacidade absoluta sobrevinda, ou outros supostos nos que o aspirante aprobado non chegue a tomar posesión, o órgano convocante poderá substituílo polo seguinte en orde de puntuación da lista complementaria de reserva que neste caso é a bolsa de emprego ou lista de reserva, segundo a orde de puntuación conseguido. Os aspirantes propostos acreditarán ante a Administración, dentro do prazo de vinte días hábiles desde que se publique a relación de canditatos/as á que se refire a base 9.1 no Boletín Oficial da Provincia e na sede electrónica deste Concello: sede. concellodemelide. gal e, no seu caso, no Taboleiro de Anuncios, para maior difusión, orixinais dos documentos xustificativos das condicións de capacidade e requisitos esixidos na convocatoria. Como medida apropiada de axilización en virtude do previsto na Disposición adicional cuarta da Lei 20/2021, de 28 de decembro, de medidas urxentes para a redución da temporalidade no emprego público; conforme ao artigo 28.3 da Lei 39/2015, de 1 de outubro, as Administracións Públicas non requirirán aos interesados datos ou documentos non esixidos pola normativa reguladora aplicable ou que sexan achegados anteriormente polo interesado a calquera Administración. A estes efectos, o interesado deberá indicar en que momento e ante que órgano administrativo presentou os citados documentos, debendo as Administracións Públicas solicitalos electronicamente a través das súas redes corporativas ou dunha consulta ás plataformas de intermediación de datos ou outros sistemas electrónicos habilitados ao efecto. Presumirase que esta consulta é autorizada polos interesados, salvo que conste no procedemento a súa oposición expresa ou a lei especial aplicable requira consentimento expreso. Excepcionalmente, se as Administracións Públicas non puidesen solicitar os citados documentos, poderán solicitar novamente ao interesado a súa achega. Quen dentro do prazo indicado, e salvo os casos de forza maior, non presentasen a documentación ou da mesma deducísese que carecen dalgún dos requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. Os que tivesen a condición de funcionarios públicos estarán exentos de xustificar as condicións e requisitos xa acreditados para obter o seu anterior nomeamento, debendo presentar unicamente certificación do Ministerio ou Organismo do que dependan, acreditando a súa condición e demais circunstancias que consten no seu expediente persoal. O Alcalde deberá de nomear funcionario ao aspirante proposto, no prazo de quince días hábiles a contar desde a terminación dos vinte días anteriores. O nomeamento mencionado publicarase no Boletín Oficial da Provincia de A Coruña e na sede electrónica deste Concello: sede. concellodemelide. gal Unha vez publicado o nomeamento de funcionario, este deberá tomar posesión ou incorporarse no prazo dun mes. No caso de persoal laboral, procederase á formalización do correspondente contrato de traballo e a incorporación ao posto de traballo dentro do prazo que se estableza. Poderá establecerse a superación do período de proba que corresponda de acordo coa normativa laboral, co que se culmina o proceso e o traballador adquirirá a condición de empregado público. Formalizado o contrato deberase comunicar á oficina pública de emprego que corresponda, no prazo dos dez días seguintes á súa concertación; así mesmo, deberase informar á representación legal dos traballadores, mediante entrega dunha copia básica dos contratos celebrados. As persoas que non superen o proceso selectivo, incluiranse en bolsas de persoal funcionario interino ou de persoal laboral temporal específicas ou xa existentes. Os aspirantes propostos quedarán suxeitos, no seu caso, ao cumprimento das prescricións contidas na Lei 53/1984, de 26 de decembro, sobre Incompatibilidades do Persoal ao Servizo das Administracións Públicas, e demais normativa aplicable. As presentes bases, a súa convocatoria e cantos actos administrativos deriven destas, así como as actuacións do Tribunal poderán ser impugnadas polos interesados nos casos e na forma establecidos pola Lei 39/2015 do 1 de outubro, do Procedemento Administrativo Común das Administracións Públicas Melide, 23 de decembro de 2022 O alcalde / José Manuel Pérez Penas